Нікіца Елавіч

Ні́кіца Е́лавіч (; нар. , , СФРЮ) — харвацкі футбаліст, нападнік. Ігрок нацыянальнай зборнай Харватыі (2009—2014).

 Клубная кар’ера 
 Раннія гады 
Нікіца Елавіч нарадзіўся на тэрыторыі сучаснай Босніі і Герцагавіны і пачаў займацца футболам у сістэме клуба «ГОШК Габела», размешчанага непадалёк ад горада Габела. Пасля Елавіч апынуўся спачатку ў юнацкай камандзе футбольнага клуба «Нератва» з харвацкага горада Меткавіч, а затым і ў сістэме падрыхтоўкі «Хайдука» са Спліта. Елавіч правёў першы матч за «Хайдук» у сезоне 2002/03, аднак замацавацца ў складзе яму ўдалося толькі праз чатыры гады, калі ў 17 матчах нападнік забіў 5 мячоў.

 «Зюлтэ-Варэгем» 
Па заканчэнні сезона 2006/07 Елавіч перайшоў у бельгійскі «Зюлтэ-Варэгем». Сезон у бельгійскім чэмпіянаце Елавіч пачаў нядрэнна, забіўшы ў першым жа туры ў браму льежскага «Стандарда», аднак у далейшым справы футбаліста складваліся не гэтак добра, і да заканчэння чэмпіянату харват вызначыўся яшчэ толькі двойчы.

 «Рапід» 
Перад сезонам 2008/09 перайшоў у венскі «Рапід». За першы сезон у складзе клуба са сталіцы Аўстрыі Елавіч забіў 7 галоў у 34 гульнях.

 «Рэйнджэрс» 
У канцы жніўня 2010 года Елавіч стаў футбалістам «Рэйнджэрс». Трансфер нападніка абыйшоўся шатландскаму клуба ў 4 мільёны фунтаў стэрлінгаўRangers sign Rapid Vienna’s Nikica Jelavic for £4m. BBC Sport. Дэбютаваў за «Рэйнджэрс» 28 жніўня 2010 года ў матчы 3 тура чэмпіянату супраць «Сент-Джонстана», замяніўшы на 67-й хвіліне Джэймса Біці.

 «Эвертан» 
Удзень 31 студзеня 2012 года англійскі «Эвертан» абвясціў аб дасягненні дамоўленасці з «Рэйнджэрс» аб пераходзе футбаліста, і ўвечары таго ж дня Елавіч падпісаў з клубам з Ліверпула кантракт на 4,5 гады.

 «Хал Сіці» 
15 студзеня 2014 года Елавіч падпісаў кантракт з клубам «Хал Сіці» на тры з паловай гадыJelavic Signs For The Tigers . Hull City AFC. Паводле ўгоды яго папярэдні клуб «Рэйнджэрс» атрымаў дадаткова 300 тысяч фунтаўRangers squad rejects 15% pay cut as troubled Scottish giants look to reduce costs. Daily Mail.. Па выніках сезона 2014/15 «Хал Сіці» страціў месца ў Прэм’ер-лізе, і сезон 2015/16 Нікіца пачаў у складзе клуба ў Чэмпіянаце Футбольнай лігі.

 «Вест Хэм Юнайтэд» 
1 верасня 2015 года падпісаў двухгадовы кантракт з клубам «Вест Хэм Юнайтэд»Никица Елавич перешел из "Халл Сити" в "Вест Хэм". football.by..

 Апошнія гады 
У лютым 2016 года перайшоў у клуб другога кітайскага дывізіёна «Бэйцзін Жэньхэ». Сума трансферу ацэньваецца ў 4 млн фунтаў стэрлінгаўЕлавич перешел в клуб второго китайского дивизиона «Гуйчжоу Жэньхэ». by.tribuna.com.. У пачатку 2017 года быў арандаваны «Гуйчжоу Чжычэн», а ў снежні таго ж года перайшоў у гэты клуб на трывалай аснове.

У жніўні 2020 года вярнуўся ў Харватыю, папоўніўшы склад «Лакаматывы», дзе і завяршыў кар’еру ў сакавіку 2021 года.

 Міжнародная кар’ера 
Першы матч за нацыянальную зборную Харватыі правёў 8 кастрычніка 2009 года супраць зборнай Катара. У гэтай жа гульні Нікіца забіў свой першы гол за зборную.

 Дасягненні 
Хайдук
 Чэмпіён Харватыі (2): 2004, 2005
 Уладальнік Кубка Харватыі: 2003

Рэйнджэрс
 Чэмпіён Шатландыі: 2011
 Уладальнік Кубка Шатландскай лігі: 2011

 Крыніцы 

 Спасылкі 

Катэгорыя:Футбалісты Харватыі
Катэгорыя:Ігракі зборнай Харватыі па футболе
Катэгорыя:Ігракі ФК Хайдук Спліт
Катэгорыя:Ігракі ФК Зюлтэ-Варэгем
Катэгорыя:Ігракі ФК Рапід Вена
Катэгорыя:Ігракі ФК Рэйнджэрс
Катэгорыя:Ігракі ФК Эвертан
Катэгорыя:Ігракі ФК Хал Сіці
Катэгорыя:Ігракі ФК Вест Хэм Юнайтэд
Катэгорыя:Ігракі ФК Бэйцзін Жэньхэ
Катэгорыя:Ігракі ФК Гуйчжоу Чжычэн
Катэгорыя:Ігракі ФК Лакаматыва Заграб